b"\n_START_ARTICLE_\nManuel Mart\xc3\xadnez Lled\xc3\xb3\n_START_SECTION_\nTraject\xc3\xb2ria\n_START_PARAGRAPH_\nVa fer els estudis mitjans a Oriola i es llicenci\xc3\xa0 en ci\xc3\xa8ncies econ\xc3\xb2miques a la Universitat de Val\xc3\xa8ncia. Des del 1977 \xc3\xa9s funcionari del Cos T\xc3\xa8cnic d'Inspectors del Transport Terrestre transferit al Consell de la Generalitat Valenciana. El mateix any va ingressar en el PCPV-PCE i en form\xc3\xa0 part del Comit\xc3\xa8 Central, alhora que va col\xc2\xb7laborar amb la Uni\xc3\xb3 de Llauradors i Ramaders del Pa\xc3\xads Valenci\xc3\xa0 i fou nomenat secretari provincial de l'Associaci\xc3\xb3 de Cellers Cooperatius d'Alacant._NEWLINE_Durant el govern preauton\xc3\xb2mic valenci\xc3\xa0 fou cap territorial de transports d'Alacant de la Conselleria de Transports i Turisme amb les funcions de Director General de Transports de l'esmentada Conselleria. A les eleccions a les Corts Valencianes de 1983 fou elegit diputat. Quan Santiago Carrillo va abandonar el PCE el va seguir i fou candidat a les eleccions generals espanyoles de 1986, eleccions a les Corts Valencianes de 1987 i al Senat a les eleccions generals espanyoles de 1989 pel Partit dels Treballadors d'Espanya-Unitat Comunista."